wickkiey/tamil-wikipedia-markdown huggingface dataset:
# எஸ். ஜே. ஜனனி

**சுப்பிரமணியன் ஜெயா ஜனனி (Subramanian Jaya Jananiy)** மேலும் **கடலூர் ஜனனி** மற்றும் **எஸ்.ஜே. ஜனனி** என்றும் அறியப்படும் இவர் ஒரு இந்திய இசையமைப்பாளரும், பாடகரும்,பாடலாசிரியரும், பல வாத்திய இசைக் கலைஞரும் ஆவர். இவர் தமிழ்நாட்டின் சென்னையை அடிப்படையாகக் கொண்டு இயங்குகிறார். 2001 ஆம் ஆண்டில் இந்திய அரசாங்கத்தால் விதிவிலக்கான சாதனைக்கான தேசிய குழந்தை விருது இவருக்கு வழங்கப்பட்டது. 2003ஆம் ஆண்டில் தமிழக அரசால் கலை இளமணி விருதும் ஜனனிக்கு வழங்கப்பட்டது. ஜனனி கர்நாடக இசை, இந்துஸ்தானி இசை மற்றும் மேல்நாட்டுச் செந்நெறி இசை ஆகியவற்றில் நன்கு பயிற்சி பெற்றவராவார். இவர் விசைப்பலகை , பியானோ மற்றும் அரங்கப் பதிவுக்காக வயலின், வீணை மற்றும் கிட்டார் ஆகியவற்றையும் வாசிப்பார். ஜனனி அகில இந்திய வானொலியின் பி உயர் தர கலைஞர் ஆவார்.  

## ஆரம்பகால வாழ்க்கை மற்றும் கல்வி
ஜனனி தமிழ்நாட்டின் திருநெல்வேலியில் சாந்தி மற்றும் வி.சுப்பிரமணியன் ஆகியோருக்குப் பிறந்தார். கடலூரில் உள்ள புனித மேரி மெட்ரிகுலேஷன் மேல்நிலைப்பள்ளியில் ஒன்பதாம் வகுப்பு வரை தனது கல்வியை முடித்தார் . அங்கு இவருக்கு ஒவ்வொரு ஆண்டும் சிறந்த பாடகர் விருது வழங்கப்பட்டது. புனித மேரி மெட்ரிகுலேஷன் பள்ளியில் இருந்தபோது, இசை பிரிவில் தேசிய அளவில் போகோ தொலைக்காட்சி நடத்திய *போகோ அமேசிங் கிட்* விருதுக்கு ஜனனி பரிந்துரைக்கப்பட்டார். 2006ஆம் ஆண்டில், இவரது குடும்பத்தினர் சென்னைக்கு குடிபெயர்ந்தனர். அங்கு இவர் ஆதர்ஷ் வித்யாலயா மேல்நிலைப் பள்ளியில் மெட்ரிகுலேஷன் முடித்தார். சேக்ரட் ஹார்ட் மெட்ரிகுலேஷன் மேல்நிலைப் பள்ளியிலிருந்து தனது மேல்நிலைக் கல்வியை முடித்தார் .  

2009ஆம் ஆண்டில், ஜனனி சென்னை ஸ்டெல்லா மேரிக் கல்லூரியில் நுழைந்தார் . அங்கு இவர் 2012இல் பொருளாதாரத்தில் பட்டம் பெற்றார். சென்னை ராணி மேரி கல்லூரியில் தனது இசையில் முதுகலைப் பட்டமும், பெற்றார். 2017ஆம் ஆண்டு நிலவரப்படி, ஜனனி குயின் மேரி கல்லூரியில் இசையில் முதுதத்துவமாணி செய்து கொண்டிருந்தார்.  

## இசை நடை மற்றும் செல்வாக்கு
ஜனனி ஒரு முக்கிய கருநாடக பாடகர் மங்களம்பள்ளி பாலமுரளிகிருஷ்ணாவின் சீடராக இருந்து வருகிறார். நெய்வேலி சந்தானகோபாலன், இஞ்சிக்குடி கணேசன், ருக்மிணி ரமணி, சிதம்பரம் சண்முகம், கீதா சீனிவாசன் மற்றும் குரு லட்சுமி ஆகியோரின் கீழும் பயிற்சி பெற்றுள்ளார். இவரது 8 ஆவது வயதில், தமிழ் மொழி வார இதழான ஆனந்த விகடன் "சாதனை நாயகி" என்று இவரை அங்கீகரித்தது. தமிழ் நாளிதழான தினமணி, இவரை "ஏழு வயது இசைக்குயில்" என்று பாராட்டியது. பிரபல தமிழ் கவிஞரும் பாடலாசிரியருமான வைரமுத்து, தமிழ் வார இதழான குமுதத்திற்கு அளித்த ஒரு பேட்டியில் இவரை "நீ என் மகள்" என்ற தலைப்பில் குறிப்பிட்டார்.
# ஜலகம் வெங்கல ராவ்

**ஜலகம் வெங்கல ராவ்**  
இவர்  இந்தியாவின்,ஆந்திர பிரதேச மாநிலத்தின் முதலமைச்சராக,   11 டிசம்பர் 1973 முதல் மார்ச் 1978 வரை இருந்தார். இந்திய தேசிய காங்கிரஸின் ஆந்திரா மாநில தலைவராகவும்   இருந்துள்ளார் . முதலமைச்சர் காசு  பிரமானந்த ரெட்டி அமைச்சரவையில் உள்துறை அமைச்சராக இருந்தார். பின்பு இந்திரா காந்தி அவர்களால் ஆந்திரா மாநில முதல்வராக நியமிக்கப்பட்டார் இவர் 1984 மற்றும் 1989 ஆம் ஆண்டுகளில் கம்மம் மக்களவைத் தொகுதியில் இருந்து நாடாளுமன்ற உறுப்பினராக தேர்தெடுக்கப்பட்டு ராஜீவ் காந்தி அமைச்சர் அவையில் தொழித்துறை அமைச்சர் இருந்தார். 12 ஜூன் 1999 அன்று இயற்கை எய்தினார்.
# யோக்மயா நியூபனே


**யோக்மயா நியூபனே** ( *Yogmaya Neupane*) (1867-1941) என்பவர் ஒரு மதத் தலைவரும், பெண்கள் உரிமை ஆர்வலரும் மற்றும் கவிஞரும் ஆவார். இவர் நேபாளத்தின் போஜ்பூர் மாவட்டத்தைச் சார்ந்தவர். யோக்மயா நேபாளத்தின் முன்னோடி பெண் கவிஞர்களில் ஒருவராகக் கருதப்படுகிறார். இவரது ஒரே வெளியிடப்பட்ட கவிதை நூலான *சர்வார்த்த யோக்பானி* என்பது இவரது குறிப்பிடத்தக்க பங்களிப்பாக கருதப்படுகிறது.  

## ஆரம்பகால வாழ்க்கை (1867-1872)
யோக்மயா 1867இல் கிழக்கு நேபாளத்தின் கோசி மண்டலத்தில் உள்ள போஜ்பூர் மாவட்டத்தில் உள்ள நேபாளந்தா என்ற கிராமத்தில் ஒரு பிராமணக் குடும்பத்தில் பெற்றோர்களான தந்தை சிறீலால் உபாத்யா நியூபனே மற்றும் தாய் சந்திரகலா நியூபனே ஆகியோருக்கு மூன்று குழந்தைகளில் மூத்த குழந்தையாகவும், ஒரே மகளாகவும் பிறந்தார்.  

## குடும்பம்
அந்தக் காலகட்டத்தில் நடைமுறையில் இருந்த பிராமண பழக்கவழக்கங்களின்படி, யோக்மயா தனது பெற்றோரால் மனோரத் கொய்ராலா என்ற சிறுவனுடன் திருமணம் செய்து கொண்டார். அப்போது இவருக்கு 7 வயது. இருப்பினும், இவர் தனது மாமியாருடன் தங்கியிருந்த காலம் முழுவதும், மிகவும் துன்பப்பட்டதாக நம்பப்படுகிறது. தனது பதின்வயதிலேயே, யோக்மயா வீட்டிலிருந்து தப்பி தனது தாய் வீட்டிற்குத் திரும்ப முடிவு செய்தார். இருப்பினும், யோக்மாயாவை இவரது தந்தை மற்றும் இவரது சமூகத்தினர் வீட்டில் எளிதில் ஏற்றுக்கொள்ளவில்லை, அதற்கு பதிலாக அவர்கள் மாமியாரிடம் திரும்புமாறு இவரை வலியுறுத்தினர். ஆனால், மாமியார் இவரை மீண்டும் தங்கள் வீட்டில் ஏற்றுக்கொள்ள மறுத்ததால், இவருடைய தந்தை தயக்கத்துடன் இவரை தனது வீட்டில் தங்க அனுமதிக்க முடிவு செய்தார்.  

## பணிகள்
யோக்மயாவின் கவிதைகள் நேபாளத்தை ராணா வம்சம் ஆட்சி செய்த காலத்திலும், பிரித்தானிய இராச்சியத்தின் கீழ் இந்தியா ஆட்சி செய்யப்பட்ட காலத்திலும் எழுதப்பட்டுள்ளது. அக்கால கலாச்சார மற்றும் அரசியல் அடக்குமுறையால் வகைப்படுத்தப்பட்ட இவரது பாணி முற்றிலும் அசல் மற்றும் தைரியமாக வெளிப்படையாக இருந்தது. ஒரு மதத் தலைவராக இந்து மதச் சூழலில் குறிப்பிடத்தக்க கவனம் செலுத்திய போதிலும், இவரது கவிதைகள் மற்றும் செயல்பாட்டு கருப்பொருள்கள் இப்பகுதியில் பெண் மற்றும் சிறுபான்மை உரிமைகள் மீது பெரிதும் சுழன்றன, இது அந்த நேரத்தில் ஏராளமான மக்களைக் கவர்ந்தது. இவரது பிற்காலத்தில், இவரது நடவடிக்கைகள் அரசாங்கத்தால் பெரிதும் கண்காணிக்கப்பட்டன. மேலும் இவரது பணிகள் ராணா ஆட்சியாளர்களின் கட்டளையின் கீழ் அதிகாரிகளால் தடை செய்யப்பட்டன. மேலும் இவரும், இவரது குழுவும்ர் துன்புறுத்தப்பட்ட போதிலும், நேபாளத்தில் கிழக்கு நேபாளத்தில் அவரது பிறந்த இடத்தை சுற்றி தங்குவதைத் தேர்ந்தெடுத்து தனது கடைசி நாட்களைக் கழித்ததில் குறிப்பிடத்தக்கவர். 1920ஆம் ஆண்டில் நேபாளத்தில் உடன்கட்டை ஏறும் வழக்கம் ஒழிக்கப்பட்டதன் பின்னணியில் முக்கியமாக கருதப்பட்ட நேபாள பெண்களின் முதல் அமைப்பான நாரி சமிதி எனற அமைப்பு 1918இல் யோக்மயாவால் நிறுவப்பட்டது என்றும் கருதப்படுகிறது.  

## இறப்பு
இவர் துறவு மேற்கொண்டதாக அறிவித்து நேபாளத்திற்கு திரும்பிய பின்னர் யோக்மயாவின் செயல்பாடு தொடங்கியது. அதிகாரிகள் யோக்மாயா மற்றும் இவரது ஆதரவாளர்கள் குழு மீது கடுமையாக இருந்ததோடு, நிர்வாகத்திற்கான அவர்களின் மிருகத்தனமான மற்றும் ஊழல் அணுகுமுறையை சீர்திருத்த விரும்பாத நிலையில், யோக்மாயாவும் இவரது 67 சீடர்களும் நேபாளி வரலாற்றில் மிகப் பெரிய வெகுஜன தற்கொலை செய்து கொண்டனர். இவர்கள் 1941இல் அருண் ஆற்றில் மூழ்கி இறந்தனர். 2016 சனவரியில், நேபாள அரசு இவரது பங்களிப்புகளை அங்கீகரித்து ஒரு அஞ்சல் தலை வெளியிட்டது.
# ஒன்பது பாகை நிலநடுக் கோட்டு நீரிணை



**ஒன்பது பாகை நிலநடுக் கோட்டு நீரிணை** (Nine Degree Channel) என்பது பூமியை புவியியல் முறைப்படி பிரிப்பதற்காக உருவாக்கப்பட்ட நில நடுக்கோட்டில் அமைந்துள்ள நிலப்பகுதிகளைக்குறிக்கும். இவற்றில் அரபிக்கடல் பகுதியில் அமைந்துள்ள இந்தியாவிற்குச் சொந்தமான இலட்சத்தீவுக்கூட்டங்களை உள்ளடக்கிய பகுதியாகும். இவற்றில் அந்தமான் தீவுகள், அமினிதிவி என மொத்தம் 36 தீவுகள் அடங்கும். இத்தீவானது இந்தியாவின் ஒன்றியப் பகுதி ஆகும்.
# அயின் காஜல் சிலைகள்

அயின் காஜல் சிலை, காலம் கிமு 7200 - கிமு 6200]]  

**அயின் காஜல் சிலைகள்** ( **Ain Ghazal Statues**), பண்டைய அண்மை கிழக்கு பிரதேசத்தில் மேல் மெசொப்பொத்தேமியாவின் தற்கால ஜோர்தான் நாட்டின் தலைநகரமான அம்மான் நகரத்திற்கு அருகில் **அயின் காஜல்** எனும் தொல்லியல் களத்தில், மட்பாண்டத்திற்கு முந்தைய புதிய கற்காலத்தின் கிமு 7,200 – கிமு 6,200-க்கு இடைப்பட்ட காலப்பகுதியில், சுண்ணாம்புக் கல் கலவை மற்றும் நாணல் புல்லினால் செய்து நிறுவப்பட்ட 15 சிலைகளின் தொகுதியாகும். அயின் காஜல் பகுதியில் 1983 மற்றும் 1985 ஆண்டுகளில் மேற்கொண்ட தொல்லியல் அகழ்வாய்வுகளில் இத்தொன்மை வாய்ந்த சிலைகள் கண்டுபிடிக்கப்பட்டது.  

தொல்லியல் அறிஞர்கள், அயின் காஜல் சிலைகளின் காலம், கிமு ஏழாயிரமாண்டின் நடுப்பகுதிக்கும், கிமு எட்டாயிரமாண்டின் நடுப்பகுதிக்கும் இடைப்பட்ட காலம் எனக்கணித்துள்ளனர்.அயின் காஜல் சிலைகளில் சிலவற்றவை தற்போது ஜோர்தான் அருங்காட்சியகத்திலும், லூவர் அருங்காட்சியகத்திலும் காட்சிக்கு வைக்கப்பட்டுள்ளது.  

**அயின் காஜல் சிலைகள்** ( **Ain Ghazal Statues**), பண்டைய அண்மை கிழக்கு பிரதேசத்தில் மேல் மெசொப்பொத்தேமியாவின் தற்கால ஜோர்தான் நாட்டின் தலைநகரமான அம்மான் நகரத்திற்கு அருகில் **அயின் காஜல்** எனும் தொல்லியல் களத்தில், மட்பாண்டத்திற்கு முந்தைய புதிய கற்காலத்தின் கிமு 7,200 – கிமு 6,200-க்கு இடைப்பட்ட காலப்பகுதியில், சுண்ணாம்புக் கல் கலவை மற்றும் நாணல் புல்லினால் செய்து நிறுவப்பட்ட 15 சிலைகளின் தொகுதியாகும். அயின் காஜல் பகுதியில் 1983 மற்றும் 1985 ஆண்டுகளில் மேற்கொண்ட தொல்லியல் அகழ்வாய்வுகளில் இத்தொன்மை வாய்ந்த சிலைகள் கண்டுபிடிக்கப்பட்டது.  

தொல்லியல் அறிஞர்கள், அயின் காஜல் சிலைகளின் காலம், கிமு ஏழாயிரமாண்டின் நடுப்பகுதிக்கும், கிமு எட்டாயிரமாண்டின் நடுப்பகுதிக்கும் இடைப்பட்ட காலம் எனக்கணித்துள்ளனர். அயின் காஜல் சிலைகள் மேல் மெசொப்பொத்தேமியாவின் வரலாற்றுக்காலத்திற்கு முந்தைய, மட்பாண்டத்திற்கு முந்தைய புதிய கற்காலக் கலைகளை எடுத்துரைக்கிறது.  

## படக்காட்சிகள்

## இதனையும் கான்ண்க
- ஊர்பா மனிதன்
- பெருவயிறு மலை
- மட்பாண்டத்திற்கு முந்தைய புதிய கற்காலம்
# பூதம்களி


**பூதம்களி** என்பது இந்தியாவின் கேரள மாநிலத்தில் ஆடப்படும் நாட்டுப்புறக் கலை வடிவம் ஆகும். இந்தக் கலை வடிவத்தின் உடையில் பல்வேறு வகையான அலங்காரங்கள் செய்யப்படுகின்றன. இது வழக்கமாக மலப்புரம் மாவட்டத்தின் பகவதி அம்மன் கோயில்களில் பதினைந்து நிமிடக் கலையாக பெரும்பாலும் இரவு நேரங்களில் நிகழ்த்தப்படுகிறது. இந்த நடனம் துர்கா தேவி தரிகா அசுரருடனான அவரது போர் பற்றிய புராணக் கதையை அடிப்படையாகக் கொண்டது .  

## நிகழ்த்துமுறை
பெரும்பாலும் மூன்று நபர்களால் நடத்தப்படும் பூதம்களி பல்வேறு அடிச்சுவடுகளுடன் ஆடப்படுகிறது. நடனம் ஆடுவதற்கு ஒரு வாரம் கடுமையான கட்டுப்பாடுகளுடன் விரதமிருந்து இந்த நடனத்திற்கு தயார் ஆகின்றனா். இந்த நடனத்தை ஆடுவதற்கு கட்டுக்கோப்பான உடல் வாகு அவசியமாதலால் இச்செயல்முறை கடைபிடிக்கப்படுகிறது. *சிலங்கி* என்றழைக்கப்படும் ஒரு வகை மணிகள் கொண்ட சலங்கைகளை அணிந்த கலைஞர்கள், *துடி* என்ற இசைக் கருவியின் தாளத்திற்கு ஏற்ப நடனக் கலைஞா்கள் நடனமாடுகின்றனா். நடனம் ஆரம்பத்தில் மிகவும் மெதுவாகவும் பின்னர் நேரம் செல்லச் செல்ல தாளமும் நடன வேகமும் அதிகரிக்கிறது. இந்த நடனம் ஆடுவதற்கு நல்ல உடல் நெகிழ்வுத் தன்மை அவசியம் ஆகிறது . வழக்கமாக இந்த கலை வடிவத்தை கேரளாவில் உள்ள *மன்னான்ஸ்* என்ற சமூக மக்களால் நிகழ்த்தப்படுகிறது  

## உடையலங்காரம்
பூதம்களி நடனத்தின் போது பயன்படுத்தப்படும் உடைகள் மற்றும் ஆபரணங்கள் பன்முகத்தன்மையைக் கொண்டுள்ளன. இந்த ஆடை கதகளி நடன உடையை ஒத்திருக்கிறது. நடனக் கலைஞா்கள் அணியும் சிக்கலான பூதம் போன்ற முகமூடிம் மற்றும் தலைக்கு மேல் அணியும் பெரிய பூத முகம் போன்ற அலங்காரப் பலகை பலா மரம் அல்லது முறுக்கு என்ற ஒரு வகை மரத்தால் செய்யப்படுகின்றன. அலங்காரத்திற்கு மயில் இறகுகள், துணி, பட்டு, கரும்புத் துண்டுகள், கண்ணாடி, பல்வேறு வண்ணங்களைக் கொண்ட காகிதங்கள் மற்றும் மூங்கில் ஆகியவை பயன்படுத்தப்படுகின்றன. கலைஞர்கள் கழுத்து மற்றும் இடுப்புப் பகுதிகளில் வெவ்வேறு வகையான ஆபரணங்களை அணிந்து கொண்டு மணிகட்டு மற்றும் தோள்களில் முட்களுடன் கூடிய சிறப்பு வளையல்களையும் அணிந்துள்ளனர். இந்த ஆபரணங்கள் சிவப்பு துணிக்கு மேலே அணியப்பட்டுள்ளன.  

மயிலின் இறகுகள் முடிகளுக்கு பதிலாக பயன்படுத்தப்படுகின்றன. நடனதடத்தை ஆடுபவா்கள் மரத்தால் ஆன வண்ண முகமூடியுடன் கிரீடம் அணிந்துள்ளனர். இந்த முகமூடியில் நாக்கு வெளிப்புறமாக நீட்டப்பட்டுள்ளது. இது சிவனின் வீரர்களின் கோபத்தையும் ஆத்திரத்தையும் குறிக்கிறது. பூதம்களி நடனத்தில் வண்ணமயமான கிரீடம் அரை வட்ட வடிவத்தில் உள்ளது. நடனக் கலைஞர்கள் தங்கள் கையில் ஒரு கேடயத்தைப் பயன்படுத்துகிறார்கள்.  

## தற்போதைய நிலை
முன்னர் பூதம்களி நடனத்தை ஆட பிரத்யேக நடனக்கலைஞா்கள் இருந்த நிலை மாறி இன்றைய காலகட்டத்தில் அதை ஆடும் கலைஞா்களின் எண்ணிக்ககை குறைந்து வருகிறது. அவா்களுக்கு சொற்ப அளவிலேயே வருமானம் கிடைப்பதால் வேறு தொழில்களை செய்ய செல்கின்றனா். இதனால் இக்கலை வடிவம் கேரளாவில் மெல்ல மெல்லக் குறைந்து வருவதாக இந்தியா டூடே ஊடகச் செய்தியில் தெரிவித்துள்ளது.  

கூத்தநாடு வி. பாலன் பூதம்களி நடனத்தை ஆடும் முக்கிய நாட்டுக்புற நடனக் கலைஞர் ஆவார். அவருக்கு 2002 ஆம் ஆண்டுக்காக கேரள சங்கீத நாடக அகாடமி விருது வழங்கப்பட்டுள்ளது.
# விக்கிப்பீடியா:பங்களிப்பாளர் அறிமுகம்/காந்திமதி


**சு.காந்திமதி ** தமிழ்நாட்டிலுள்ள வேலூரைச் சேர்ந்தவர். 2015 ஆம் ஆண்டு  
முதல் தமிழ் விக்கிப்பீடியாவில் பங்களித்து வருகிறார். அரசு பள்ளியில் ஆங்கில பட்டதாரி ஆசிரியராகப் பணிபுரிகிறார்.யோகா, உடற்பயிற்சி, பள்ளிப்பணி என திட்டமிட்டு நேரத்தைச் செலவிடும் காந்திமதி கிடைக்கும் குறைந்த ஓய்வு நேரத்திலும் விக்கிப்பீடியாத் திட்டங்களில் பங்களிப்பு செய்கிறார்.  
விக்கிமூலத்தில் சுமார் 1700 தொகுப்புகளும், விக்கித்தரவில் சுமார் 1300 தொகுப்புகளும் செய்துள்ள காந்திமதி விக்கிப்பீடியாவில் வேங்கைத்திட்டம் 2.0 போட்டி, விக்கி மகளிர் நலம், விக்கிப் பெண்களை நேசிக்கிறது 2020 போன்ற திட்டங்களில் பங்கேற்று முக்கிய பங்காற்றியவர்.
# எம்.வி. சிட்னி 2000

**எம்.வி. சிட்னி 2000** *(MV Sydney 2000)* என்பது சிட்னி துறைமுகத்தில் இயங்குகின்ற ஒரு கப்பல் ஆகும். சிட்னி துறைமுகத்தில் இயங்கும் மிகப்பெரிய கப்பல் என்ற பெருமை எம்.வி. சிட்னி 2000 என்ற இக்கப்பலுக்கு உண்டு. மேற்கு ஆத்திரேலியாவின் துணை நகரமான எண்டர்சனில் உள்ள ஆசுடால் என்ற கப்பல் கட்டும் நிறுவனம் 1998 ஆம் ஆண்டில் இக்கப்பலைக் கட்டியது. மூன்று தளங்களும், ஐந்து தனியார் சாப்பாட்டு அறைகளும் கொண்ட மிதக்கும் உணவகமாக இக்கப்பல் செயல்படத் தொடங்கியது.  

எம்.வி. சிட்னி 2000 கப்பல் கேப்டன் குக் பயணிகள் கப்பல் நிறுவனத்திற்குச் சொந்தமானதாகும். 2008 ஆம் ஆண்டு சூலை 18 ஆம் தேதி சிட்னி 2000 கப்பலில் திருத்தந்தை பதினாறாம் பெனடிக்ட் அதிகாரப்பூர்வமான 2008 ஆம் ஆண்டு உலக இளைஞர் தினத்திற்கு பரங்காருவை வரவேற்பதற்காக ரோசு துறைமுகத்திலிருந்து இக்கப்பலில் பயணம் செய்தார்..
# 2020 உசுபெக்கிசுதானில் கொரோனாவைரசுத் தொற்று


**2020 உசுபெக்கிசுதானில் கொரோனாவைரசுத் தொற்று** *(2020 coronavirus pandemic in Uzbekistan)* என்பது 2020 ஆம் ஆண்டில் உசுபெக்கிசுத்தான் நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். மே 01, 2020 நிலவரப்படி, உசுபெக்கிசுத்தான்னில் 2,017 பேருக்கு கொரோனாவைரசுத் தொற்று உறுதிப்படுத்தப்பட்டுள்ளது. அதில் 9 பேர் உயிரிழந்துள்ளனர்.  

## உலகளாவிய அபாயம்
கொரோனாவைரசு தொற்று நோயை உலக சுகாதார நிறுவனம் உலகளாவிய தொற்றுநோய் என்று அதிகாரப்பூர்வமாக அறிவித்துள்ளது. ஒரு தொற்றுநோய் உலகம் முழுவதும் மிக வேகமாக பரவினால் மட்டுமே அந்நோயை உலகளாவிய தொற்றுநோய் என்று உலக சுகாதார நிறுவனம் அறிவிக்கும்.  

2020 ஆம் ஆண்டு மார்ச்சு மாதம் 28 அன்றைய நிலவரப்படி 190-க்கும் மேற்பட்ட நாடுகளில், 597,000 பேருக்கும் மேலானோர் இத்தொற்று நோயால் பாதிக்கப்பட்டுள்ளனர். உலகம் முழுவதிலும் கிட்டத்தட்ட 27,300 பேர் இப்பெருந்தொற்று நோய்க்கு பலியாகி இறந்துள்ளனர்.  

கடந்த இரண்டு மாதங்களாக உலக மருத்துவர்கள் பலரும் இந்நோய்த்தொற்றை குறித்து முழுமையாக புரிந்து கொள்ள மட்டுமே இன்னும் முயன்று வருகின்றனர். உலக நாடுகளில் ஏற்பட்டுள்ள உயிரிழப்புகளின் எண்ணிக்கையை எண்ணிப்பார்த்தாலேயே கொரோனாவைரசு தொற்றுநோயின் தீவிரத்தைப் புரிந்து கொள்ள முடியும்.  

கோவிட்-19 வைரசு பாதிக்கப்பட்டவரின் மூக்கு அல்லது வாயிலிருந்து வெளியேறும் நீர்த்துளிகள் மூலமாகவே கண்ணிமைக்கும் நேரத்தில் அருகில் உள்ளவர்களுக்கு நோயை பரப்பிவிடும் அபாயத்தை கொரோனாவைரசு தனது பலமாக வைத்திருக்கிறது.  

## காலக்கோடு
2020 ஆம் ஆண்டு மார்ச் மாதம் 15 ஆம் நாள் கொரோனாவைரசுவைரசு தொற்றுநோயால் பாதிக்கப்பட்ட முதல் நபர் உசுபெக்கிசுத்தானில் கண்டறியப்பட்டார். இதன் மூலம் இப்பெருந்தொற்று நோய் உசுபெக்கிசுதானிலும் பரவுவதற்கு வாய்ப்புகள் இருக்குமென உறுதி செய்யப்பட்டது. பாதிக்கப்பட்டுள்ள நபர் பிரான்சிலிருந்து திரும்பிய ஒர் உசுபெக் குடிமகன் ஆவார். உசுபெக்கிசுதானின் சுகாதார அமைச்சகம் பாதிக்கப்பட்டவருடன் தொடர்பு கொண்டிருந்த நபர்களின் பட்டியலைத் தயாரித்து வைத்துள்ளது. அவர்களைத் தனிமைப்படுத்தும் திட்டங்களையும் திட்டமிட்டுள்ளது. உசுபெக்கிசுதானில் கொரோனாவைரசு பாதிப்பு அறிவிக்கப்பட்ட பின்னர் கசகசுத்தான் குடியரசுத் தலைவர் காசிம்-யோமார்ட் டோக்காயேவ் கசகசுத்தானில் அவசரகால நிலையை அறிவித்தார். உடனடியாக உசுபெக்கிசுதானுடனான தனது நாட்டு எல்லையை மூடிவிட்டார்.  

## புள்ளிவிவரம்

Source: Gisanddata Maps
# ஓட்டோ திம்ரோத்


**ஓட்டோ திம்ரோத்** *(Otto Dimroth)* செருமன் நாட்டைச் சேர்ந்த ஒரு வேதியியலாளர் ஆவார். 1872 ஆம் ஆண்டு மார்ச்சு மாதம் 28 அன்று இவர் பிறந்தார். 1909 ஆம் ஆண்டு திம்ரோத் கண்டுபிடித்த திம்ரோத் மறுசீராக்கல் என்ற கரிம வேதியியல் வினைக்காக இவர் நன்கு அறியப்படுகிறார் . இதை தவிர உட்புறம் இரட்டை சுழல் கொண்ட திம்ரோத் மின்தேக்கி என்ற ஒரு வகை மின்தேக்கிக்காகவும் இவர் பெயர் பெற்றவர் ஆவார். 1940 ஆண்டு மே மாதம் 16 ஆம் நாள் இவர் இறந்தார்.  

ஓட்டோ திம்ரோத்தின் மகன் காரல் திம்ரோத்தும் புகழ்பெற்ற ஒரு வேதியியலாளர் ஆவார். இவர் 3-பென்சாக்செபின் என்ற பல்லினவளையச் சேர்மத்தைக் கண்டறிந்தார் .
# விக்டர் வான் லாங்


**விக்டர் வான் லாங்** *(Viktor von Lang)* ஆத்திரிய நாட்டைச் சேர்ந்த ஒரு வேதியியலாளர் ஆவார். 1838 ஆம் ஆண்டு மார்ச்சு மாதம் 2 ஆம் நாளன்று இவர் பிறந்தார். படிக இயற்பியலின் முன்னோடிகள் மற்றும் நிறுவனர்களில் ஒருவராக இவர் கருதப்படுகிறார்.  

1859 ஆம் ஆண்டில் கீசென் பல்கலைக்கழகத்தில் லாங் தனது முனைவர் பட்டத்தை "பிசிகலிசே வெர்கால்ட்னிசே கிறிசுடாலிசியர்டர் கோர்பர்" என்ற தலைப்பில் பெற்றார்.  

1865 ஆம் ஆண்டு முதல் 1909 ஆம் ஆண்டு வரை லாங் வியன்னா பல்கலைக்கழகத்தில் இயக்குனராகப் பணிபுரிந்தார். லாங் எழுதிய கோட்பட்டு இயற்பியல் என்ற புத்தகம் 1867 முதல் 1891 வரையிலான காலத்தில் எட்டு பதிப்புகள் வரை வெளிவந்தது. படிகவியலாளர் வில்லெம் யோசப் கிராலிச்சுடன் இணைந்து படிகமாக்கப்பட்ட பொருள்களின் இயற்பியல் நிலை ஆய்வுகள் என்ற புத்தகத்தையும் இவர் எழுதினார். 1921 ஆம் ஆண்டு சூலை மாதம் மூன்றாம் நாள் இவர் காலமானார்.  

நெவில் சிடொரி மாசுகெலைன் இவருக்கு பெருமை சேர்க்கும் வகையில் ஒரு கனிமத்திற்கு லாங்கைட்டு என்று பெயரிட்டார்.
# எம். கே. வெள்ளோடி

**எம். கே. வெள்ளோடி** இவர் ஐதராபாத் மாகாணத்தின் முதல் முதலமைச்சராக 1950 முதல் 1952 வரை இருந்தார் .இவர் கேரளத்தின் மலப்புறம் மாவட்டத்தில் அமைத்துள்ள கோட்டக்கலில் பிறந்தவர். இவர் இந்திய குடிமைப் பணி பணிபுரிந்தவர் ஆவார். 1947 இந்திய ஹை கமிஷனர் ஆக லண்டலில் இருந்தார்.1961யில் பேர்ன் நாட்டின் இந்திய தூதுவராக இருந்தார்.
# 2020 இத்தாலியில் கொரோனாவைரசுத் தொற்று


2020, மே 01 வரை இத்தாலியில் 205,463 தீவிரமான கொரோனாவைரசுத் தொற்று பதிவாகியுள்ளது – இது ஏனைய நாடுகளில் பரவியுள்ள தொற்றுகளை விட மிக அதிகமானதாக இருந்தது. மொத்தமாக உறுதிப்படுத்தப்பட்டவை:205,463, இறப்புகள்: 27,967, உடல்நலம் தேறியவர்கள்: 75,945 ஆகும்.  

## காலவரிசை

## விளக்கப்படங்கள்
# சுராயா தலீல்


**சுராயா தலீல் (Suraya Dalil)** , (பிறப்பு: 1970) இவர் ஒரு ஆப்கானிய மருத்துவரும் மற்றும் அரசியல்வாதியும் ஆவார். இவர் 2010 முதல் 2014 வரை பொது சுகாதார அமைச்சராக பணியாற்றினார். மேலும் 2015 நவம்பர் முதல் ஐக்கிய நாடுகள் சபையில் தனது நாட்டின் நிரந்தர பிரதிநிதியாக இருந்து வருகிறார்.  

## ஆரம்பகால வாழ்க்கை மற்றும் கல்வி
தலீல், 1970 பிப்ரவரியில் காபூலில் பிறந்தார். இவரது தந்தை ஒரு ஆசிரியராக இருந்தார். அந்த நேரத்தில் ஆப்கானித்தானில் கல்வி அசாதாரணமாக இருந்தபோதிலும் இவரது தந்தை இவரது கல்வியை ஊக்குவித்தார். இவர் சர்கோனா உயர்நிலைப் பள்ளியில் பயின்றார். பின்னர்,1991இல் காபூல் மருத்துவ பல்கலைக்கழகத்தில் பட்டம் பெற்றார். உள்நாட்டுப் போரின்போது இவரது தந்தை காயமடைந்த பின்னர் இவரது குடும்பத்தினர் மசார்-இ-ஷெரீப்பிற்கு குடிபெயர்ந்தனர்.  

2004ஆம் ஆண்டில், ஹார்வர்ட் பொது சுகாதாரப் பள்ளியில் சேர்ந்து கொள்ள தலீலுக்கு அதிபரின் உதவித்தொகை வழங்கப்பட்டது. பின்னர், 2005இல் பொது சுகாதாரத்தில் முதுகலைப் பட்டம் பெற்றார். இவர் குழந்தை மற்றும் தாய்வழி இறப்பு விகிதங்களைக் குறைக்க பல்வேறு உத்திகளை இவர் தொடங்கினார்.  

2015 நவம்பரில், அதிபர் அஷ்ரப் கனி ஜெனீவாவில் உள்ள ஐக்கிய நாடுகள் சபைக்கு ஆப்கானித்தான் இஸ்லாமிய குடியரசின் நிரந்தர பிரதிநிதியாக தலீலை நியமித்தார். இந்த பதவியில் நியமிக்கப்பட்ட முதல் பெண்மணியானர்.  

2017ஆம் ஆண்டின் இறுதியில், மனிதர்களுக்கெதிரான கன்னிவெடிகளின் பயன்பாடு, உற்பத்தி, இடமாற்றம் மற்றும் கையிருப்பு ஆகியவற்றை தடைசெய்யும் மாநாட்டின் ( ஒட்டாவா ஒப்பந்தம் ) தலைவராக தலீல் நியமிக்கப்பட்டார். இந்த ஆயுதங்களால் அதிகம் பாதிக்கப்பட்டுள்ள நாடுகளில் ஆப்கானித்தான் ஒன்றாகும். மாநாட்டின் தலைவர் பதவி 2018 இன் இறுதியில் முடிவடைந்தது.  

## மற்ற நடவடிக்கைகள்

- சர்வதேச பாலின சாம்பியன்ஸ் (ஐ.ஜி.சி), உறுப்பினராகவும் இருக்கிறார்.

## விருதுகள் மற்றும் கௌரவங்கள்
நாடு தழுவிய தடுப்பூசியைச் செயல்படுத்துவதில் இவர் செய்த சாதனைகளுக்காக, தடுப்பூசி உலக ஒன்றியத்தால் 2012ஆம் ஆண்டில் தலீலுக்கு பரிசு வழங்கப்பட்டது. இனப்பெருக்கம், தாய்வழி மற்றும் குழந்தை ஆரோக்கியத்திற்கு முன்னுரிமை அளிப்பதற்கான ஆப்கானித்தானின் முயற்சிகளை அங்கீகரித்து, இனப்பெருக்க ஆரோக்கியத்திற்கான உலகளாவிய தலைவர்கள் அமைப்பின் 2014ஆம் ஆண்டில் ஒரு தீர்வு விருது சிறப்பு குறிப்பை இவர் ஏற்றுக்கொண்டார்.  

## தனிப்பட்ட வாழ்க்கை
உஸ்பெகி தலீலுடைய தாய்மொழியாகும். அத்துடன் தாரி, பஷ்தூ, மற்றும் ஆங்கிலம் ஆகியவற்றையும் இவர் பேசுகிறார். இவரது கணவரும் ஒரு மருத்துவராவார். இவர்களுக்கு மூன்று குழந்தைகள் உள்ளன.
# மரியா குயிடேரியா


**மரியா குயெடேரியா (Maria Quitéria)** (பிறப்பு: 1792 சூலை 27 - இறப்பு: 1853 ஆகத்து 21) இவர் ஒரு பிரேசிலிய படை வீரரும் மற்றும் தேசிய கதாநாயகியுமாவார். இவர் 1822–23ல் பிரேசிலிய சுதந்திரப் போரில் ஒரு ஆணாக உடையணிந்து போரிட்டார். இவர் கேடட் மற்றும் லெப்டினன்ட் பதவிக்கு உயர்த்தப்பட்டு பேரரசரால் கௌரவிக்கப்பட்டார். இவர் "பிரேசிலின் ஜோன் ஆஃப் ஆர்க்" என்றும் அழைக்கப்படுகிறார். மேலும் இவர் ஒரு வகையான தேசிய புகழ்பெற்ற நபராக மாறிவிட்டார். குயிடேரியா பிரேசிலில் இராணுவப் பிரிவில் பணியாற்றிய முதல் பெண்ணாவார். இவர், மரியா ஃபெலிபா டி ஒலிவேரா (இறந்தார் 1873) மற்றும் சகோதரி ஜோனா ஆஞ்சலிகா (1761-1822) ஆகிய மூவரும் போர்த்துகீசியர்களுக்கு எதிரான சுதந்திரப் போரில் மூன்று பாகையன் பெண்கள் எதிர்ப்பு போராளிகள் என்று அறியப்படுகிறார்கள்.  

தனது தந்தையின் விருப்பத்திற்கு எதிராக, திருமணமாகாத மரியா குயிடேரியா 1822 அக்டோபரில் ஒரு ஆண் வேடமிட்டு பிரேசிலிய இராணுவத்தில் சேர்ந்தார். ஜூன் 1823 வரை, இவர் வாழ்ந்த பாகையாவில் போர்த்துகீசியர்களுக்கு எதிராக பல போர்களில் சண்டையிட்டார். இவரது மாறுவேடத்தை இவரது தந்தை கண்டுபிடித்ததால் இவரை விட்டு வெளியேறினார். ஆனால் போரில் இவரது திறமை காரணமாக, இவர் தொடர்ந்து போராட அனுமதிக்கப்பட்டார். 1823 சூலையில் இவர் கேடட்டாக பதவி உயர்வு பெற்றார். பின்னர் ஆகத்து மாதம் லெப்டினெண்டாக இருந்தார். அங்கு இவர் பேரரசரால் கௌரவிக்கப்பட்டார்.  

## தனிப்பட்ட வாழ்க்கை
மரியா குயிடேரியா டி இயேசு 1792 சூன் 27, அன்று, பாகையாவின் சாவோ ஜோஸ் தாஸ் இட்டாபொரோகாஸின் (இப்போது ஃபைரா டி சந்தனாவில் அமைந்துள்ளது) திருச்சபையில், லிக்குரிஸீரோவில் பிறந்தார். இவர் ஒரு விவசாயியான கோனலோ ஆல்வ்ஸ் டி அல்மேடா மற்றும் அவரது மனைவி குயிடேரியா மரியா டி ஜீசஸ் ஆகியோருக்கு மூத்த மகளாகப் பிறந்தார். மரியா முறையான கல்வியைப் பெறவில்லை என்றாலும், விவசாயத்திற்குத் தேவையான திறன்களை, அதாவது சவாரி, வேட்டை, மற்றும் துப்பாக்கிகளைப் பயன்படுத்துதல் போன்றவற்றைப் பயிற்சி பெற்றிருந்தார். இந்த திறன்கள் இவருக்கு இராணுவத்திலும் உதவி செய்தது.  

போர் முடிந்தவுடன், குயிடேரியா கேப்ரியல் பெரேரா பிரிட்டோ என்பவரை மணந்தார். (இவரது முன்னாள் காதலராக இருந்தார்) இவர்களுக்கு லூயிசா என்ற ஒரு மகள் இருந்தாள். பின்னர் தனது கணவனை இழந்த ஒரு விதவை குயிடேரியா 1853இல் சவ்வாதோர் அருகே தெளிவற்ற மற்றும் வறுமையில் இறந்தார். இவரது உடல் புனித அன்னேவின் ஆசீர்வதிக்கப்பட்ட சாக்ரமென்ட் தேவாலயத்தின் கல்லறையில் வைக்கப்பட்டன . பல ஆண்டுகளுக்குப் பிறகு இவருடைய ஆளுமை புத்துயிர் பெற்றது.  

## மரபு

இவரது மரணத்திற்குப் பிறகு, மரியா குயிடேரியா தேசிய அளவில் பல வழிகளில் நினைவுகூரப்பட்டார். 1953ஆம் ஆண்டில், இவர் இறந்து நூறு ஆண்டுகளுக்குப் பிறகு, மரியா குயிடேரியாவின் தோற்றத்தை தாங்கிய இராணுவ வெண்கலப் பதக்கம் வழங்கப்பட்டது. இது "மரியா குயிட்டேரியாவின் பதக்கம்" என்று அழைக்கப்படுகிறது. மேலும் இராணுவ முயற்சிகளுக்கு மதிப்புமிக்க பங்களிப்புகளுக்காக பொதுமக்கள் மற்றும் இராணுவ வீரர்கள் இருவருக்கும் வழங்கப்பட்டது. 1996ஆம் ஆண்டு அதிபரின் ஆணைப்படி, மரியா குயிடேரியா பிரேசிலிய இராணுவத்தின் துணைப் படை அதிகாரிகளின் படைகளின் புரவலராக அறிவிக்கப்பட்டார்.  

1920ஆம் ஆண்டில் டொமினிகோ ஃபைலுட்டி என்ற இத்தாலிய ஓவியரின் படைப்பு மரியா குயிடேரியாவின் மிகச்சிறந்த ஓவியமாகும். இதில் இவர் தனியாக நின்றுகொண்டு ஒரு துப்பாக்கியைப் பிடித்து, பிரேசிலிய லெப்டினெண்டின் சீருடையை அணிந்துள்ளார். சாவோ பாலோ பல்கலைக்கழகத்தில் உள்ள மியூசியு பாலிஸ்டாவில் இந்த படைப்பைக் காணலாம்.
# அன்னபூர்ணா மகாராணா



**அன்னபூர்ணா மகாராணா** (*Annapurna Maharana*) (பிறப்பு: 1917 நவம்பர் 3 - இறப்பு: 2012 திசம்பர் 31) இவர் இந்திய சுதந்திர இயக்கத்தின் ஆர்வலராக இருந்தார். மேலும், இவர் ஒரு முக்கிய சமூக மற்றும் பெண்கள் உரிமை ஆர்வலராகவும் இருந்தார். மகாராணா மோகன்தாசு காந்தியின் நெருங்கிய கூட்டாளியாகவும் இருந்தார். சுதந்திர போராளியான பின்னர் ஒடிசாவின் வரலாற்றில் சமூக விழிப்புணர்வு மற்றும் சீர்திருத்தத்தின் ஜோதியாக விளங்கினார். அச்சுனி அப்பா பிரபலமாக அறியப்பட்ட அன்னபூர்ணா நம் தேசத்தின் தந்தையான மகாத்மா காந்தியின் தத்துவத்தால் ஈர்க்கப்பட்டார். குழந்தைப் பருவத்திலிருந்தே, பனாரா சேனாவின் உறுப்பினராக இருப்பதற்கான தகுதியைக் கொண்டிருந்தார்.  

[[ஜெயபிரகாஷ் நாராயண்], ஆச்சார்யா வினோபா பாவே, உத்கல்மணி கோபபந்து தாஸ், உத்கல் கௌரவ் மதுசூதன் தாஸ் மற்றும் ஆச்சார்யா ஹரிஹார் போன்ற பெரிய தலைவர்களுடன் தொடர்பு கொண்டிருந்தார்.  

## வாழ்க்கை
மகாராணா ஒடிசாவில் 1917 நவம்பர் 3, அன்று ரமா தேவி மற்றும் கோபபந்து சௌத்ரி ஆகியோரின் இரண்டாவது குழந்தையாகப் பிறந்தார்.  

## இந்திய சுதந்திரப் போராட்டம்
இவரது பெற்றோர் இருவரும் ஐக்கிய இராச்சியத்திலிருந்து இந்திய சுதந்திர இயக்கத்தில் தீவிரமாக இருந்தனர். இவரது சகோதரர் மன்மோகன் சௌத்ரி, மாமா நபக்ருஷ்ணா சௌத்ரி மற்றும் இவரது அத்தை மாலதி தேவி ஆகியோர் இந்திய சுதந்திரத்திற்காக தங்களை தியாகம் செய்தனர். தனது குடும்ப உறுப்பினர்களிடமிருந்து மக்களுக்கு சேவை செய்வதற்கான தைரியத்தை இவர் பெற்றார். மகாராணாவிற்கு பதினான்கு வயது இருந்தபோது சுதந்திரத்திற்காக தீவிரமாக பிரச்சாரம் செய்யத் தொடங்கினார். மோகன்தாசு காந்தியின் ஆதரவாளரானார். 1934ஆம் ஆண்டில், காந்தியுடன் "ஹரிஜன் பாத யாத்திரை" பயணத்தில் ஒடிசா வழியாக பூரி முதல் பத்ராக் வரை சென்றார். வெள்ளையனே வெளியேறு இயக்கம் மற்றும் ஒத்துழையாமை பிரச்சாரத்தின் போது 1942 ஆகத்து உட்பட பிரித்தானிய அரசால் ஆகியோரால் மகாராணா பல முறை கைது செய்யப்பட்டார்.  

சுதந்திரத்தைத் தொடர்ந்து, இந்தியாவில் பெண்கள் மற்றும் குழந்தைகள் சார்பாக மகாராணா வாதிட்டார். ஒடிசாவின் ராயகடா மாவட்டத்தில் அப்பகுதியின் பழங்குடி மக்களின் குழந்தைகளுக்காக ஒரு பள்ளியைத் திறந்தார். வினோபா பாவே தொடங்கிய நிலக்கொடை இயக்கத்துடன் மகாராணாவும் ஈடுபட்டார். சம்பல் பள்ளத்தாக்கின் செயலில் உள்ள கொள்ளைக்காரர்களை ஒருங்கிணைக்க இவர் மேலும் பிரச்சாரம் செய்தார்.  

நெருக்கடி நிலை காலத்தின் போது கிராம் சேவக் பதிப்பகம் வெளியிட்ட செய்தித்தாளுடன் ரமாதேவி சௌத்ரிக்கு உதவியதன் மூலம் இவர் எதிர்ப்புக்கு ஆளானார். செய்தித்தாள் அரசாங்கத்தால் தடைசெய்யப்பட்டது, ரமாதேவி சௌத்ரி மற்றும் ஒரிசாவைச் சேர்ந்த நபக்ருட்டிணா சௌத்ரி, ஹரேகிருட்டிணா மகாதாப், மன்மோகன் சௌத்ரி, ஜெய்கிருட்டிணா மொஹந்தி மற்றும் பல தலைவர்களுடன் கைது செய்யப்பட்டார்.  

## கௌரவம்
2012 ஆகத்து 19, அன்று தனது கட்டாக் வீட்டில் நடைபெற்ற விழாவில் ஒடிசாவின் மத்திய பல்கலைக்கழகம் மகாராணாவுக்கு மதிப்புறு முனைவர் கௌரவத்தை வழங்கியது.  

## இறப்பு
முதுமை தொடர்பான நீண்ட காலநோய்களால் பாதிக்கப்பட்ட மகாராணா ஒடிசாவின் கட்டாக்கில் உள்ள பகராபாத்தில் உள்ள தனது வீட்டில் தனது 96 வயதில் 2012 திசம்பர் 31 அன்று இறந்தார். இவருக்கு கர்மதேவ் மகாராணா, ஞானதேவ் மகாராணா என்ற இரண்டு மகன்கள் இருந்தனர். இவரது மறைந்த கணவர் சரத் மகாராணா 2009இல் இறந்தார். 2013 சனவரி 2 அன்று கட்டாக்கில் உள்ள கன்னகர் தகனத்தில் இவருக்கு மரியாதை செலுத்தப்பட்டது.  

ஒடிசா ஆளுநர் முரளிதர் சந்திரகாந்த் பண்டாரே மற்றும் முதலமைச்சர் நவீன் பட்நாயக் ஆகியோர் இவரது மரணம் இந்தியாவிற்கும் ஒடிசாவிற்கும் ஈடுசெய்ய முடியாத இழப்பு என்று வர்ணித்தனர்.
# முதலாம் அக்மோஸ்


அக்மோஸ் ஆட்சியில் கீழ் எகிப்தை ஆண்ட 15-ஆம் வம்சத்தவர்களான பிலிஸ்திய ஐக்சோஸ் மக்களை நைல் நதி வடிநிலத்திலிருந்து விரட்டியடித்து, கீழ் எகிப்தை, மேல் எகிப்துடன் இணைத்தார். மேலும் தெற்கு எகிப்திற்கு தெற்கில் உள்ள நூபியா மற்றும் சினாய் தீபகற்பம் அருகே உள்ள கானானிய பகுதிகளை கைப்பற்றினார்.  

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு

## அடிக்குறிப்புகள்

### ஆதாரநூற்பட்டியல்

- 
- 
- 
- 
- 
- 
- 
- 
- 
- 
- 
- 
-
# மணக்காடு, திருவனந்தபுரம்

**மணக்காடு** என்பது இந்தியாவில் கேரளா மாநில தலைநகரமான திருவனந்தபுரத்தின் மையப்பகுதியாகும்.  இந்த இடம் கமலேசுவரம் மற்றும் அட்டகுளங்கரை கிழக்குக் கோட்டை - கோவளம் சாலை இடையே அமைந்துள்ளது. இங்கு ஐக்கிய அரபு அமீரக தூதரகமும் அமைைந்துள்ளது..  
<sup data-ve-ignore="true">&#x5B; *<span title="This claim needs references to reliable sources. (June 2017)">மேற்கோள் தேவை</span>* &#x5D;</sup>  

## அமைவிடம்
மணக்காடு என்பது நகர மையத்திலிருந்து 2 கி.மீ தூரத்தில் உள்ள ஒரு குடியிருப்பு பகுதியாகும்.  

கிழக்குக் கோட்டை பகுதியில் இருந்து மணக்காடு வழியாக கோவளம் கடற்கரைக்கு தனியார் மற்றும் கேரள மாநிலச் சாலைப் போக்குவரத்துக் கழக பேருந்துகளும் செல்கின்றன.  

மணக்காட்டிலிருந்து மேற்கே 1 கி.மீ தொலைவில்  
தேசிய நெடுஞ்சாலை 47 ம், சுமார் 1.5 கி.மீ தூரத்தில்  
திருவனந்தபுரம் மத்திய இரயில் நிலையமும், சுமார் 4 கி.மீ தொலைவில் திருவனந்தபுரம் பன்னாட்டு வானூர்தி நிலையம் உள்ளன.  

கடந்த பத்து ஆண்டுகளில் இந்த இடம் கில்லிப்பாலம் நெடுஞ்சாலையை விரிவுபடுத்தியதன் மூலம் ஒரு மிகப்பெரிய வளர்ச்சியைக் கண்டிருக்கிறது, இந்த சாலை அட்டகுளங்கரை சந்திப்பில் முடிவடைகிறது, இது மணக்காடு சந்திப்பிலிருந்து 500 மீட்டர் தொலைவில் உள்ளது.  

கிழக்கு கோட்டையில் இருந்து திருவல்லம் செல்லும் வழியில் மணக்காடு ஒரு முக்கிய குடியிருப்பு பகுதியாகும்.  

மணக்காடு கோட்டையின் தென்கிழக்கில் ஒரு கி.மீ தொலைவிலும், கரமனையிலிருந்து தென்மேற்கில் சுமார் 2 கி.மீ தொலைவிலும் உள்ளது.  

## முக்கிய வழிபாட்டுத் தளங்கள்
இந்து, இசுலாம் மற்றும் கிருத்தவ மதத்தினரும் உள்ள பகுதியாகும்.  

இப்பகுதியில் மணக்காடு தர்ம சாஸ்தா கோவில் உள்ளது. இதன் சிறப்பு என்னவெனில் ஒவ்வொரு ஆண்டும், புகழ்பெற்ற 'ஆற்றுக்கால் பகவதி அம்மனின் பொங்கல் திருவிழாவுக்கு' அடுத்த நாளில் தேவி அவளுடைய சகோதரனான தர்ம சாஸ்தாவை காண வருவவதாக நம்பப்படுகிறது.  

மணக்காடு வல்லயப் பள்ளி மற்றும் மத்திய ஜுமா மஸ்ஜித் (தைக்கா பள்ளி) இங்குள்ள புகழ்பெற்ற மசூதிகள் ஆகும்.  

இருங்குளங்கரை துர்கா தேவி கோவில் மற்றும் முக்கோலக்கல் பகவதி கோயில் ஆகியவை மணக்காட்டில் உள்ள இரண்டு முக்கிய இந்து கோவில்கள் ஆகும்.  

சகாய மாதா தேவாலயமும்,ஒரு ரோமன் கத்தோலிக்க தேவாலயம் உள்ளது.  

குதிரை மாளிகை அரண்மனை அருங்காட்சியகம், சிறீ பத்மநாபசுவாமி கோவில், சிறீவராகம் கோவில், பழவங்காடி கணபதி கோயில்,  
, ஆற்றுக்கால் பகவதி கோவில், கொஞ்சிராவிளை தேவி கோயில் மற்றும் பூசைப்புறை மண்டபம் ஆகியவை மணக்காட்டை சுற்றி சுமார் 1.5 கி.மீ தொலைவில் அமைந்துள்ளன.  

2000 ஆண்டு பழமையான  
திருவல்லம் சிறீ பரசுராம சுவாமி கோவில் உள்ள திருவல்லம் மணக்காட்டில் இருந்து 5 கி.மீ தூரத்தில் உள்ளது.  

## மற்ற இடங்கள்
சிறீ உத்திராடம் திருநாள் தாய் மற்றும் குழந்தைகள் மருத்துவமனையும், பல ஆண்டுகளாக ஜென்சா மருத்துவமனை மற்றும் கார்த்திகைத் திருநாள் அரசு பெண்கள் மேல்நிலைப்பள்ளியும், அரசு ஆசிரியர் பயிற்சி பள்ளியும் இங்கு உள்ளது.  

75 ஆண்டுகளுக்கும் மேலாக பழைமையான பெண்கள் உயர்நிலைப்பள்ளி இருப்பதால், இந்த பகுதி மணக்காடு பெண்கள் உயர்நிலைப்பள்ளி சந்திப்பு என்றும் அழைக்கப்படுகிறது.
# கெயிலீச்


**கெயிலீச் (Cailleach)** என்பது இசுகாட்டிஷ் புராணங்களில் ( ஐரிஷ், ஸ்காட்டிஷ் மற்றும் மேங்க்ஸ்) ஒரு தெய்வீக பெண்மணியாகவும் ஒரு படைப்பாளி தெய்வமாகவும், ஒரு வானிலை தெய்வமாகவும் மற்றும் ஒரு மூதாதையர் தெய்வமாகவும் கருதப்படுகிறார். நவீன இசுக்காட்லாந்து நாட்டுப்புற ஆய்வுகளில், இவர் குளிர்காலத்தின் ராணி பெய்ரா என்றும் அழைக்கப்படுகிறார். இந்த வார்த்தையின் அர்த்தம் "வயதான பெண், தேவதை" என்படும். நவீன ஐரிய மொழி மற்றும் இசுகாட்டிஷ் கேலிக் மொழிகளில் இந்த அர்த்தத்துடன் காணப்படுகிறது, இது அயர்லாந்து, இசுகாட்லாந்து மற்றும் மாண் தீவு ஆகியவற்றில் உள்ள பல புராண நபர்களுக்கும் பயன்படுத்தப்பட்டுள்ளது.  

## பெயர்
கெய்லீச் என்பது நவீன ஐரிய மற்றும் இசுகாட்டிஷ் கேலிக் *மொழிகளில்* "வயதான பெண்" அல்லது "தேவதை" என்ற பொருள் தருகிறது. இது ஆரம்பகால கடன் என்றும் லத்தீன் *பாலியத்திலிருந்து*, "கம்பளி ஆடை" என்றும் பொருள் தருகிறது.  

## புனைவுகள்

இசுகாட்லாந்தில், இவர் பெய்ரா, குளிர்கால ராணி (20 ஆம் நூற்றாண்டின் நாட்டுப்புறவியலாளர் டொனால்ட் அலெக்சாண்டர் மெக்கன்சி வழங்கிய பெயர்) என்றும் அழைக்கப்படுகிறார். இவர் முன்னேறிச் செல்லும்போது ஏராளமான பள்ளத்தாக்குகளை மற்றும் பெரிய மலைகளை கெய்லீச் உருவாக்கியதாகக் கூறப்படுகிறது. நிலத்தின் குறுக்கே தற்செயலாக இவரது கூடையிலிருந்து பாறைகளின் விழுந்தது. மற்ற சந்தர்ப்பங்களில், இவர் தனக்கு மலையடிவாரங்கள் பணியாற்ற வேண்டுமென்றே மலைகளை கட்டிஎழுப்பியதாகக் கூறப்படுகிறது. இவர் மலைகள் மற்றும் பள்ளத்தாக்குகளை வடிவமைப்பதற்காக ஒரு சுத்தியலைக் கொண்டு செல்கிறார், மேலும் அனைத்து தெய்வங்களுக்கும் இவர் தாய் என்றும் கூறப்படுகிறது.  

கெய்லீச் குளிர்காலத்தின் உருவத்திற்கு ஏற்ற பல பண்புகளைக் காட்டுகிறார். இவர் மான்களை வளர்க்கிறார். இவர் வசந்தத்தை எதிர்த்துப் போராடுகிறார். இவருடைய ஊழியர்கள் தரையை உறைய வைக்கிறார்கள்.  

## கொண்டாட்டம்
பிரிக்டே தெய்வத்துடன் கூட்டாக, கெயிலீச் ஒரு பருவகால தெய்வமாக அல்லது ஆவியாகக் காணப்படுகிறது. இது குளிர்கால மாதங்களை சாம்ஹைன் (நவம்பர் 1 அல்லது குளிர்காலத்தின் முதல் நாள்) மற்றும் பீல்டெய்ன் (மே 1 அல்லது கோடையின் முதல் நாள்) ஆகியவற்றுக்கு இடையில் ஆட்சி செய்கிறது. அதே நேரத்தில் பிரிக்டே கோடைகாலத்தை ஆட்சி செய்கிறது. சில விளக்கங்கள் ஒரே தெய்வத்தின் இரண்டு முகங்களாக கெய்லீச் மற்றும் ப்ராக்டே ஆகியவற்றைக் குறிக்கின்றன. மற்றவர்கள் கெயிலீச் பீல்டெயினில் கல்லாக மாறுவதாகவும், குளிர்கால மாதங்களில் ஆட்சி செய்வதற்கான நேரத்தில் சாம்ஹைனில் மனித உருவத்திற்கு திரும்புவதாகவும் விவரிக்கிறார்கள். உள்ளூர் காலநிலையைப் பொறுத்து, குளிர்கால தெய்வத்திற்கும் கோடை தெய்வத்திற்கும் இடையிலான அதிகார பரிமாற்றம் லா ஃபீல் பிரிக்டே (பிப்ரவரி 1) ஆரம்பத்தில் அனைத்து காலத்திலும் கொண்டாடப்பட்டது, லதா நா கைலிச் (மார்ச் 25), அல்லது பீல்டெய்ன் (மே 1) , மற்றும் வசந்த காலத்தின் முதல் அறிகுறிகளின் வருகையைக் குறிக்கும் உள்ளூர் திருவிழாக்களுக்கு கெயிலீச் அல்லது ப்ரூக்டே பெயரிடப்பட்டது.  

## கோரிவ்ரெக்கான் வளைகுடா
: *கொயர் ப்ரீகேன்* - ' *பிளேயின்* நீர்ச்சுழி / *கால்ட்ரான்* ') *கெய்லீச்சின் ஆடைகள் கழுவும் தொட்டி* ]]  
இசுகாட்லாந்தின் மேற்கு கடற்கரையில், கெய்லீச் குளிர்காலத்தில் கோரிவ்ரெக்கான் வளைகுடாவில் தனது பெரிய ஆடைகளைக் கழுவுவதன் மூலம் ஆரம்பமாகிறது. இந்த செயல்முறை மூன்று நாட்கள் நடைபெறும் என்று கூறப்படுகிறது, அப்போது ஏற்படும் சூறாவளியின் ஒலி இருபது மைல் (32 கி.மீ) தொலைவில் கேட்கப்படுகிறது. இப்பணி முடிந்ததும் கெய்லீச்சின் ஆடை தூய வெள்ளை மற்றும் பனி நிலமாக கொண்டிருக்கும் .
# சினெபெரு



**சினெபெரு** (**Sneferu**) பழைய எகிப்திய இராச்சியத்தின் 4-ஆம் வம்சத்தை நிறுவிய பார்வோன் ஆவார்.இவர் பண்டைய எகிப்தை கிமு 2613 முதல் கிமு 2589 முடிய 24 ஆண்டுகள் ஆட்சி செய்தார். இவர் கட்டிய செம்பிரமிடு, வளைந்த பிரமிடு மற்றும் நடுத்தர பிரமிடுகள் இன்றளவும் எகிப்தியக் கட்டிடக் கலையை எடுத்துரைக்கிறது. நடுத்தர பிரமிடு படிக்கட்டுகளுடன் கூடியது. பார்வோன் சினெபெருவின் மம்மி இன்றளவும் கண்டுபிடிக்கப்படவில்லை. இவரது மகன் கூபு கிசாவின் பெரிய பிரமிடுவை கட்டியவர் ஆவார்.  

## படக்காட்சிகள்

## இதனையும் காணக்
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# ஆன்வர்டு (திரைப்படம்)

**ஆன்வர்டு** (*Onward*) என்பது 2020 ஆண்டைய அமெரிக்க அமெரிக்க கணினி-அனிமேஷன் செய்யப்பட்ட நகர்ப்புற கற்பனைத் திரைப்படம் ஆகும். இப்படமானது வால்ட் டிஸ்னி பிக்சர்சுக்காக பிக்ஸர் அனிமேஷன் ஸ்டுடியோசால் தயாரிக்கப்பட்டது. ஸ்கான்லான், ஜேசன் ஹெட்லி மற்றும் கீத் புனின் ஆகியோர் திரைக்கதை எழுத, டான் ஸ்கான்லான் இயக்க, படத்தை கோரி ரே தயாரித்துள்ளார். மேலும் டாம் ஹாலண்ட், கிறிஸ் பிராட், ஜூலியா லூயி-டிரெயிஃபஸ் மற்றும் ஒக்டேவியா சுபென்சர் ஆகியோர் படத்தின் பாத்திரங்களுக்கு பின்னணி குரல் கொடுத்துள்ளனர். இதன் கதையானது இறந்துவிட்ட தந்தையை மாயசக்தி மூலமாக மீட்க முயலும் இரு சிறுவர்களின் சாகசத்தை அடிப்படையாக கொண்டுள்ளது.  

இந்த படம் 2020, பெப்ரவரி 21, அன்று 70 வது பெர்லின் சர்வதேச திரைப்பட விழாவில் திரையிடப்பட்டது. அதன் பிறகு 2020 மார்ச் 6 அன்று ஐக்கிய அமெரிக்காவில் வெளியிடப்பட்டது. பொதுவாக படமானது விமர்சகர்களிடமிருந்து நேர்மறையான விமர்சனங்களைப் பெற்று, உலகளவில் 103 மில்லியனை டாலரை ஈட்டியுள்ளது. மற்ற பிக்சார் படங்களுடன் ஒப்பிடும்போது படத்தின் வசூலானது 2019–20 கொரோனா வைரஸ் தொற்றுநோய் காரணமாக குறைவாகவே இருந்தது. மேலும் மார்ச் மாதத்தில் வெளியான பல படங்களைப் போலவே, இது திரையரங்க வெளியீட்டிற்கு இரண்டு வாரங்களுக்குப் பிறகு டிஜிட்டல் முறையில் கிடைத்தது.  

## கதைச்சுருக்கம்
எல்எஃ எனப்படும் ஜெர்மானிய தொன்மக் கதையின் பின்னணியில், அதிசயங்கள், மந்திர தந்திரங்கள் போன்றவற்றுடன் நவீன காலத்தின் அனைத்து சாத்தியங்களையும் கொண்டதாக இப்படம் விரிநுத்ள்ளது.  

பதின்ம வயதை எட்டும்போது மகன்களுக்கு தரலாம் என்று ஒரு பரிசை எடுத்து வைத்துள்ளார். ஆனால் அதற்கு முன்னதாவே அவர் இறந்துவிடுகிறார். மகன்கள் பதின்ம வயதை எட்டும்போது தந்தையின் பரிசை தாயார் அவர்களுக்கு தருகிறார். அந்த பரிசானது ஒரு மந்திரக் கோலாகும். அதன் மூலமாக இறந்துவிட்ட தந்தையை 24 மணிநேரம் உயிர்பிக்க இயலும் என்பதை சகோதரர்கள் அறிகிறார்கள். அதனைப் பயன்படுத்தி தந்தையை உயிர்பிக்கும் முயற்சியில் ஈடுபடுகின்றனர். அதனால் கொஞ்சகொஞ்சமாக தந்தையின் உடல் உருவாகிறது. அப்போது ஏற்படும் குளறுபடியால் இடுப்புவரையில் உருவானதுடன் தந்தையின் உடல் உருவாக்கம் மேல்பாதி அற்று நின்றுவிடுகிறது. அந்த மேல்பாதியை உருவாக்க மகன்கள் ஒரு சாகச பயணமத்தை மேற்கொள்ளவேண்டி வருகிறது. தங்கள் முயற்சியில் மகன்கள் வென்றார்களா? தந்தையை மீண்டும் பெற்றார்களா என்பதே கதை.
# இரண்டாம் அமென்கோதேப்



**இரண்டாம் அமென்கோதேப்** (**Amenhotep II**) புது எகிப்து இராச்சியத்தை ஆண்ட 18-ஆம் வம்சத்தின் ஏழாம் பார்வோன் ஆவார். இவர் தீபை நகரத்தை தலைநகராகக் கொண்டு புது எகிப்திய இராச்சியத்தை கிமு 1421 முதல் கிமு 1407 முடிய 26 ஆண்டுகள் ஆட்சி செய்தவர். இவர் தெற்கு எகிப்தின் நூபியா மற்றும் பண்டைய அண்மை கிழக்கின் மித்தானி இராச்சியம், பாபிலோன் மற்றும் இட்டைட்டு பேரரசுகளை வென்று திறை வசூலித்தார். கர்னாக் போன்ற இடங்களில் உள்ள சிறிய கோயில்களை சீரமைத்து பெரிதாகக் கட்டினார். இவரது கல்லறைக் கோயில் 1898-இல் விக்டர் லோரட் என்பவரால் தீபை நகரத்தின் அருகே உள்ள மன்னர்களின் சமவெளியில் கண்டுபிடிக்கப்பட்டது.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் அமென்கோதேப் மம்மியும் எடுத்துச் செல்லப்பட்டது.  

## படக்காட்சிகள்

## இதனையும் காண்க
- பண்டைய எகிப்திய அரசமரபுகள்
- எகிப்தின் வரலாறு
- பாரோக்களின் பட்டியல்
# கமலா தேவி

**கமலா தேவி** என்ற பெயர் கீழ்கண்டவர்களைக் குறிக்கப்படலாம்:  

- கமலதேவி சட்டோபாத்யாய் (1903-1988), இந்திய சமூக செயற்பாட்டாளர்
- கமலா தேவி (நடிகை), அமெரிக்க மேற்கத்திய நாடுகளில் நடித்த இந்திய நடிகை
- கமலா தேவி ஹாரிஸ், கலிபோர்னியாவைச் சேர்ந்த அமெரிக்க செனட்டர்
# முத்தையா வனிதா


**முத்தையா வனிதா** (*Muthayya Vanitha*) என்பவர் ஒரு இந்திய மின்னணு அமைப்பு பொறியாளர் ஆவார். இவர் இந்திய விண்வெளி ஆய்வு மையத்தில் செயற்கைக்கோள்கள் குறித்த திட்டங்களுக்கு தலைமை தாங்கியுள்ளார். இவர் தற்போது இஸ்ரோவின் சந்திரயான்-2 பணியின் திட்ட இயக்குநராக உள்ளார்.  

## ஆரம்பகால வாழ்க்கை மற்றும் கல்வி
வனிதா தமிழ்நாட்டின், சென்னையைச் சேர்ந்தவர். இவர் முதலில் வடிவமைப்பு பொறியாளராகப் பயிற்சி பெற்றார். இவர் கிண்டியின் பொறியியல் கல்லூரியில் பட்டம் பெற்றவர்.  

## தொழில்
வனிதா மூன்று தசாப்தங்களுக்கும் மேலாக இஸ்ரோவில் பணியாற்றியுள்ளார். இவர் முதலில் வன்பொருள் சோதனை மற்றும் மேம்பாட்டு போன்ற பல்வேறு துறைகளில் பணிபுரியும் இளநிலைப் பொறியாளராக இஸ்ரோவில் சேர்ந்தார். பின்னர் இவர் நிர்வாக பணிகளில் பங்காற்றியிருக்கிறார். இந்திய விண்வெளி ஆய்வு மைய செய்மதி நடுவத்தின் டிஜிட்டல் சிஸ்டம்ஸ் குழுவில் டெலிமெட்ரி மற்றும் டெலிகாமண்ட் பிரிவுகளை வழிநடத்தியுள்ளார். கார்ட்டோசாட்-1, ஓசியன்சாட் -2, மற்றும் மேகா-டிராபிக்ஸ் உள்ளிட்ட பல செயற்கைக்கோள்களுக்கான திட்ட துணை இயக்குநராகவும் இவர் பணியாற்றியுள்ளார். அங்கு இவர் தரவு நடவடிக்கைகளுக்கு பொறுப்பாக இருந்தார். 2013 ஆம் ஆண்டில் செவ்வாய் கோளை ஆராயும் மங்கல்யான் திட்டப் பணியிலும் பணியாற்றியுள்ளார்.  

### சந்திரயன் -2
வனிதா இஸ்ரோவின் சந்திரனை ஆராயும் சந்திரயான் -2 திட்டப் பணிக்கான இணை இயக்குநராக இருந்து திட்ட இயக்குநராக பதவி உயர்வு பெற்றார். இஸ்ரோவில் விண்கோள்களுக்கிடையான திட்டப் பணிக்கு தலைமை தாங்கிய முதல் பெண் இவர். இஸ்ரோவின் முதல் பெண் திட்ட இயக்குநரும் இவர் ஆவார். முந்தைய சந்திரயான் -1 திட்ட இயக்குநர், மயில்சாமி அண்ணாதுரை, தனது பொறுப்பை ஏற்றுக்கொள்ளும்படி செய்தார், இவரது தரவு கையாளும் திறண், குழு மேலாண்மை மற்றும் சிக்கல் தீர்க்கும் திறன் ஆகியவை இப் பதவிக்கு சிறந்த நபராக இவரை ஆக்கியுள்ளன என்று கூறினார். வனிதாவின் பொறுப்புகள் அனைத்து அமைப்புகளின் வளர்ச்சி மற்றும் செயல்பாடுகளை முழுமையாக மேற்பார்வையால் உறுதிசெய்தல் மற்றும் திட்டத்திற்கான அதிகார புள்ளியாக செயல்படுதல் போன்றவை அடங்கும். ஏவுதல் 22 ஜூலை 2019 அன்று வெற்றிகரமாக நிகழ்ந்தது. சந்திரயான்-1 போலல்லாமல், சந்திரனின் சுற்றுப்பாதையை சுற்றி வருவது அல்லாமல் ஆய்வுக்காக தரையிறக்கும் நோக்கமும் கொண்டது.  

## விருதுகள் மற்றும் கௌரவங்கள்
வனிதா 2006 ஆம் ஆண்டில் இந்திய வானியல் சங்கத்தால் சிறந்த பெண் அறிவியலாளருக்கான விருதைப் பெற்றார். 2019 ஆம் ஆண்டில் நேச்சர் இதழில் ஐந்து அறிவியலாளர்களில் ஒருவராகவும் இவர் குறிப்பிடப்பட்டார்.
# சர்ச்லைட் பிக்சர்ஸ்



**சர்ச்லைட் பிக்சர்ஸ்** (முன்னர்: பாக்ஸ் சர்ச்லைட் பிக்சர்ஸ்) என்பது அமெரிக்க நாட்டு திரைப்பட படப்பிடிப்பு வளாகம் ஆகும். இது த வால்ட் டிஸ்னி ஸ்டுடியோஸ்ஸின் துணை நிறுவனமும் மற்றும் வால்ட் டிஸ்னி நிறுவனத்தின் ஒரு பிரிவும் ஆகும். இது பெரிய திரைப்பட படப்பிடிப்பு வளாகமான 20ஆம் சென்சுரி பாக்ஸ் நிறுவனத்தின் ஒரு சகோதர படப்பிடிப்பு வளாகம் ஆகும். இந்த நிறுவனத்தின் மூலம் வட அமெரிக்கா மற்றும் ஐரோப்பா நாடுகளின் சுகந்திர திரைப்படங்களை தயாரிப்பு மற்றும் விநியோகம் செய்து வருகின்றது. அத்துடன் நகைச்சுவை நாடகம், திகில் மற்றும் வெளிநாட்டுத் திரைப்படங்களையும் தயாரிக்கிறது.
# என்யோ


**என்யோ (Enyo)** என்பவர் பாரம்பரிய கிரேக்கம் புராணங்களில் ஒரு போர் தெய்வமாகக் கருதப்படுகிறார். இவர் அடிக்கடி போர் கடவுளான ஏரெசுடன் தொடர்புடையவர் ஆவார்.  

## விளக்கம்
குயின்டஸ் சுமிர்னாயசு என்பவாரால் இவர் "போரின் சகோதரி" என்று அழைக்கப்படுகிறார். இது சச்சரவு மற்றும் சச்சரவின் உருவகமான போர் கடவுளான ஏரெசுடன் ஒத்திருக்கிறது. குறிப்பாக, ஓமர், இவை இரண்டும் ஒரே தெய்வம் போன்றே குறிப்பிடுகிறார். சில புராணங்களில் இவர் யுத்தக் கடவுளான என்யாலியசின் தாயாகவும் அடையாளம் காணப்படுகிறார், இந்த புராணங்களில், ஏரெசு தந்தையாகக் குறிக்கப்படுகிறார். இருப்பினும், ஆண்பால் பெயர் என்யாலியசு அல்லது என்யாலியோசு என்பதும் ஏரெசின் தலைப்பாகப் பயன்படுத்தப்பட்டிருக்கலாம்.  

போரின் தெய்வமாக, நகரங்களின் அழிவைத் திட்டமிடுவதற்கு என்யோவே பொறுப்பாவார். பெரும்பாலும் ஏரெசுடன் அடிக்கடி போரில் ஈடுபடுகிறார். இவர் "போரில் உச்சம்" என்று சித்தரிக்கப்படுகிறார். திராய் வீழ்ச்சியின் போது, எரியோ ("சண்டை"), போபோஸ் ("பயம்"), மற்றும் தீமோஸ் ("அச்சம்") ஆகியோருக்கு போரில் பயங்கரத்தை ஏற்படுத்தினார். பிந்தையவர்கள் ஏரிசின் மகன்கள் ஆவர். என்யோ, ஏரெசு மற்றும் ஏரெசின் இரண்டு மகன்கள் அகியோர் அக்கீலியஸின் கேடயத்தில் சித்தரிக்கப்பட்டுள்ளனர்.  

தீப்சுக்கு எதிரான ஏழு போரிலும், இந்தியர்களுடனான டயோனிசசின் போரிலும் என்யோ ஈடுபட்டிருந்தார். என்யோ போரில் மிகவும் மகிழ்ச்சியடைந்தார். ஆனால், ஜீயஸ் மற்றும் டைபன் என்ற அசுரனுக்கு இடையிலான ஆதவளிக்க இவர் மறுத்துவிட்டார்: ரோமானியர்கள் என்யோவை பெலோனாவுடன் அடையாளம் காண்கின்றனர். அனதோலியன் தெய்வமான மாவுடனும் இவளுக்கு ஒற்றுமைகள் உள்ளன  

தீபசு மற்றும் ஆர்க்கோமெனோசில், ஜீயஸ், டிமிடிர், அதீனா மற்றும் என்யோ ஆகியோரின் நினைவாக கொண்டாடப்பட்ட ஹோமோலியா என்ற திருவிழா, ஹோமோலோயசின் குடும்பப் பெயரை ஹோமோலோசிடமிருந்து என்யோவின் பாதிரியாராகப் பெற்றதாகக் கூறப்படுகிறது. பிராக்சிதெல்சின் மகன்களால் செய்யப்பட்ட என்யோ சிலை ஏதென்ஸில் உள்ள ஏரசு கோவிலில் அரயோப்பாகு மேடையில் இருந்தது..  

எசியோடின் தியோகனியில் (270–273), என்யோ கிரேவர்களில் ஒருவரின் பெயராகவும் இருந்தார். மூன்று சகோதரிகள் ஒரு கண் மற்றும் ஒரு பல் ஆகியவற்றை அவர்களுக்குள் பகிர்ந்து கொண்டனர்; மற்ற சகோதரிகள் டீனோ ("அச்சம்") மற்றும் பெம்பிரெடோ ("அலாரம்").
# தாமசு செசுனே

**தாமசு செசுனே** *(Thomas Chesney)* ஒரு பிரித்தானிய – ஐரிய கணக்கீட்டு சமூகவியல் விஞ்ஞானியாவார். இவர் நாட்டிங்ஙாம் பல்கலைக்கழகத்தின் வணிகப் பள்ளியில் தகவல் அமைப்புகளின் இணை பேராசிரியராகப் பணிபுரிந்தார் .  
வடக்கு அயர்லாந்தில் பிறந்த செசுனே நவீன அடிமைத்தனப் பிரச்சினை போன்ற பொருளாதார நடத்தைகளைப் படிப்பதற்கு உருவகப்படுத்துதலைப் பயன்படுத்துகிறார் .  
வணிக தகவல் அமைப்புகளின் கோட்பாடுகள் என்ற பரவலாகப் பயன்படுத்தப்படும் பாடப்புத்தகத்தின் இணை ஆசிரியராகவும் செசுனே உள்ளார் .
# ஊசர்க்காபு


**யுசர்காப்** (**Userkaf**) பழைய எகிப்திய இராச்சியத்தை ஆண்ட ஐந்தாம் வம்சத்தை நிறுவிய பார்வோன் ஆவார். இவர் பண்டைய எகிப்தை கிமு 2560 - கிமு 2553 முடிய 7 ஆண்டுகள் ஆட்சி செய்தார். பார்வோன் யுசர்காப் சக்காரா நகரத்தில் யுசர்காப் பிரமிடு, நெபெர்ஹெடெப்ஸ் பிரமிடு மற்றும் நெக்கென்ரே நகரத்தில் சூரியக் கோயில் மற்றும் மொண்டு கோயில் கட்டினார்.  

யுசர்காப் கட்டிய சிதிலமடைந்த பிரமிடு, சக்காரா]]  
காலத்தில் நிறுவப்பட்ட நினைவுச்சிற்பத்தில் பார்வோன்கள், (இடமிருந்து வலம்க்) ஜோசெர், தேத்தி மற்றும் யுசர்காப்]]  

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு

## அடிக்குறிப்புகள்

=
# மீநாயகன்



**மீநாயகன்** (**சூப்பர்ஹீரோ**) என்பது ஒரு வீர கதாபாத்திரமாகவும் தனித்தித்திறமை வாய்ந்தவர்காலகாவும் இயற்கைக்கு அப்பாற்பட்ட சக்திகளைக் கொண்டுள்ளவர்கள் மீநாயகன் ஆவார்கள். இவர்களின் பாத்திரம் தங்கள் பிரபஞ்சத்திற்கு சூப்பர் வில்லன்களிடமிருந்து ஏற்படும் தீமையை எதிர்த்துப் போராடுவதற்கும், பொதுமக்களைப் பாதுகாப்பதற்கும் அர்ப்பணிக்கப்பட்டுள்ளது.  

மீநாயகன் ஒரு புனைகதைகளின் வகையாகும். இது சிறப்பு கதாபாத்திரங்களை மையமாகக் கொண்டது, குறிப்பாக 1930 களில் இருந்து அமெரிக்க காமிக் புத்தகம் மற்றும் திரைப்படங்களில் உருவாக்கப்பட்டுள்ளது. சில மீநாயகன்கள் (எடுத்துக்காட்டாக பேட்மேன்) ஒரு சாதாரண மனிதனாகவும் இயற்க்கைக்கு எதிரான சக்திகள் இல்லாமலும் உலகத்திற்கு வரும் ஆபத்துகளை முறியடிப்பதற்காக தொழிநுட்ப உதவியுடன் போராடும் கதாபாத்திரமாக சித்தரிக்கப்பட்டு இருக்கும். ஆரம்பத்தில் மீநாயகன் காதாபாத்திரங்கள் கேலிசித்திரைகள் மூலம் தீமை செய்பவனை எதிர்த்து போராடும் பாத்திரமாக உருவாக்கப்பட்டது. கால போக்கில் அது ஒரு கற்பனை மனித காதாபாத்திரமாக சித்தரிக்கப்பட்டுள்ளது. பெரும்பாலும் சூப்பர் ஹீரோக்கள் அவர்களை வெளிக்காட்ட விருப்பாமல் முகமூடி அணிந்தும், அவர்களுக்கேற்ற ஆடைகளை அனைத்தும் தோற்றம் அழிப்பார்கள்.  

ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர் போன்ற பல மீநாயகன் கதாபாத்திரங்கள் மிகவும் பிரபலமானது.  

## வரலாறு
1917 ஆம் ஆண்டு காலப்பகுதிகளில் தான் மீநாயகன் (சூப்பர் ஹீரோ) என்ற சொல் உருவானது. தனித்துமானவனாகவும் சிறப்பு மிக்கவனாகவும் தனித்துவமான ஆடையில் சாகசம் செய்யும் இராபின் ஊட் போன்ற நாட்டுப்புற ஹீரோக்கள் தான் இந்த வார்த்தைக்கு முன்னோடிகள் ஆகும். 1903 ஆம் ஆண்டு முதல் முகமூடி அணிந்து பழிவங்கும் வரலாற்று கற்பனை வாய்ந்த நாடகம் த சிகார்லட் பிம்பர்னல். இந்த நாடகம் முதல் சூப்பர் ஹீரோ அடையாளத்தை பிரபலப்படுத்தியது. அதை தொடர்ந்து ஜிம்மி டேல் (1914), ஸிரோ (1919), பக் ரோஜர்ஸ் (1928) போன்ற முகமூடி அணிந்த காதாபாத்திரங்கள் தோன்றத் தொடங்கியது. 1936 ஆம் ஆண்டு காலப்பகுதியில் பான்டோம் என்ற காமிக் துண்டு ஹீரோ கதாபாத்திரங்கள் தோன்றின. அதை தொடர்ந்து  
படோருஸ் (1928) மற்றும் போபியே (1929) மற்றும் நாவலாசிரியர் பிலிப் வைலியின் கதாபாத்திரமான ஹ்யூகோ டேனர் (1930) உள்ளிட்ட சூப்பர் வலிமையுடன் ஆடை அணியாத கதாபாத்திரங்கள் தோன்றின.  

1940 களில் ப்ளாஷ், கிரீன் லான்டர்ன் மற்றும் ப்ளூ பீட்டில் போன்ற பல மீநாயகன் கதாபாத்திரங்கள் அறிமுகமானது. அதை தொடர்ந்து மார்வெல் காமிக்ஸ் வருகைக்கு பிறகு கேப்டன் அமெரிக்கா, ஸ்பைடர் மேன், அயன் மேன், எக்ஸ்-மென் போன்ற பல மீநாயகன்கள் அறிமுகமானார்கள். அவர்களின் கதாபாத்திரங்கள் திரைப்படமாகவும் வடிவமைக்கப்பட்டு மிகப்பெரிய வணிக வெற்றியும் அடைந்தது என்பது குறிப்பிடத்தக்கது.  

## தமிழில்
- 
தமிழில் 1950 ஆம் ஆண்டுகளில் வரைகதை மூலம் மீநாயகன் கதாபாத்திரங்கள் தோன்றினர். அதை தொடர்ந்து கந்தசாமி (2009, முகமூடி (2012), ஹீரோ (2019) போன்ற சில தமிழ் சூப்பர் ஹீரோ திரைப்படங்கள் வெளியானது. மாயாவி, மாய மந்திரன், சூப்பர் சுந்தரி போன்ற தமிழ் தொலைக்காட்சியில் மீநாயகன்கள் தொடர்களும் ஒளிபரப்பானது.
# சூப்பர்வில்லன்


**சூப்பர்வில்லன்** அல்லது **சூப்பர் கிரிமினல்** என்பது அமெரிக்க வரைகதை புத்தகங்களில் எதிர்மறை கதாபாத்திரமாக சித்தரிக்கப்படும் கதாபாத்திரம் ஆகும். பெரும்பாலான சூப்பர் ஹீரோ திரைப்படங்களில் சூப்பர் ஹீரோக்கள் பெரிய சவால்களை எதிர்த்து சூப்பர் வில்லன்களுடன் சண்டை போடுதல் போன்றே காண்பிக்கப்படுகிறது. சூப்பர் வில்லன்களின் பாத்திரம் மனிதநேயமற்றவனாகவும் விசித்திரமானவன சக்தி கொண்டவனாகவும் அல்லது வெற்றிகிரகவாசியாகவும் சித்திரக்கப்படுகின்றது. பெண் சூப்பர் வில்லன் கதாபாத்திரத்தை சில நேரத்தில் சூப்பர் வில்லன்ஸ் என்றும் அழைப்பார்கள். அதே தரும் சூப்பர் ஹீரோ என்ற சொல்லை பெண்களுக்கும் கூறுவார்கள்.  

ஜோக்கர், லெக்ஸ் லூதர், கிரீன் கோப்லின், லோகி, தானோஸ் போன்ற சூப்பர் வில்லன்கள் மிகவும் பிரபலமானவர்கள்.
# திருவல்லம் சிறீ பரசுராம சுவாமி கோவில்

**திருவல்லம் சிறீ பரசுராம சுவாமி கோவில்** தென்னிந்தியாவின் மிகப் பழமையான கோயில்களில் ஒன்றாகும்.இது திருவனந்தபுரம் ,  திருவல்லத்தில் கரமணை ஆற்றின் கரையில் அமைந்துள்ளது.  

இது கேரளாவில் பரசுராமருக்கு அமையப் பெற்ற ஒரே கோவில் ஆகும்.  

கோவளம் கடற்கரையில் இருந்து 6 கி.மீ தூரத்திலும், திருவனந்தபுரம் பன்னாட்டு வானூர்தி நிலையத்திலிருந்து 5 கி.மீ. தொலைவிலும், திருவனந்தபுரத்திலிருந்து 3 கி.மீ தொலைவிலும், ஆற்றுக்கால் பகவதி கோயிலிலிருந்து 3 கி.மீ தொலைவிலும், பழஞ்சிறா தேவி கோயிலிலிருந்து 2 கி.மீ தொலைவிலும், சிறீ ஆலுக்காடு தேவி கோயிலிலிருந்து 1 கி.மீ தூரத்திலும் அமைந்துள்ளது.  

இந்த பாரம்பரிய கோவில் முக்கியத்துவம் வாய்ந்த தேசிய நினைவுச்சின்னங்களின் பட்டியலில் வைக்கப்பட்டுள்ளது.  

## வரலாறு
பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக வரலாறு கூறுகிறது.  

இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாக கருதப்படுகிறது. இந்த கோவிலை திருவிதாங்கூர் தேவஸ்வம் வாரியம் நிர்வகிக்கிறது.  

இது தர்ப்பணம் செய்ய, அதாவது முன்னோர்களுக்கு அஞ்சலி செய்ய புகழ் பெற்ற இடமாகும்.  

பரசுராமர் கேரளாவை உருவாக்கியவர் என்றும் அதனால் அவருக்கு அமைக்கப் பெற்ற கோயில் எனவும், அவரது பக்தர்களுக்கு புனித இடமாகவும் புராணம் கூறுகிறது.  

ஆடி அமாவாசை தினத்தன்று இங்கு வரும் இந்துக்கள் கரமனை ஆற்றில் குளித்து விட்டு தமது மூதாதையர்களுக்கு நினைவு கூறும் சடங்கான தர்ப்பணம் எனும் மத சடங்கு செய்கிறார்கள்.ஆடி அமாவாசை என்பதை மலையாள மொழியில் 'கர்க்கிடக வாவு' என கூறுகிறார்கள். அன்றைய தினம் கேரளத்தில் அரசு விடுமுறை நாளாகும்.
# க. நாராயண சுவாமி



**களத்தூர் நாராயண சுவாமி** (*K. Narayana Swamy*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் கங்காதர நெல்லூர் சட்டமன்றத் தொகுதியைப் பிரதிநிதித்துவப்படுத்துகின்றார். இவர் ஒய். எஸ். ஆர். காங்கிரசு கட்சியைச் சேர்ந்தவர்.  

2019ஆம் ஆண்டில், ஒய். எஸ். ஜெகன்மோகன் ரெட்டி தலைமையிலான அமைச்சரவையில் ஆந்திரப் பிரதேசத்தின் துணை முதலமைச்சர்களில் ஒருவரானார். மேலும் இவர் கலால் மற்றும் வணிக வரித்துறை அமைச்சராகவும் பொறுப்பேற்றார்.
# காளி கிருஷ்ணா ஸ்ரீநிவாஸ்

**காளி கிருஷ்ணா ஸ்ரீநிவாஸ்** என்கிற நானி எனும் ஒய். எஸ். ஆர். காங்கிரஸ் கட்சி வைச் சேர்ந்த ஆந்திரா அரசியல்வாதி ஆவார். தற்போது இவர் ஆந்திராவின் துணை முதல்வர் ஆவார்.மேலும் இவர் ஏலூர் சட்டமன்றத் தொகுதியில் இருந்து மூன்று முறை சட்டமன்ற உறுப்பினராக தேர்வு செய்யப்பட்டார் . சுகாதாரம் மற்றும் குடும்ப நலத்துறை  
அமைச்சராகவும் உள்ளார்.
# நீராறு அணை


**நீராறு அணை** என்பது இந்திய ஒன்றியம் தமிழ்நாட்டின் கோயம்புத்தூர் மாவட்டத்தில் அமைந்துள்ள நீர்த்தேக்கமாகும். நீராற்றின் குறுக்கே 1975 ஆம் ஆண்டு மேலணை, 1982 ஆம் ஆண்டு கீழணை என இரண்டு இடங்களில் அணைகள் கட்டப்பட்டுள்ளது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணைகளின் மொத்தக் கொள்ளளவு முறையே 0.04 டி.எம்.சி மற்றும் 0.17 டி.எம்.சி ஆகும்.  

## இடைமலையாற்றின் துணையாறு

கேரளாவில் உருவாகி தமிழ்நாட்டிற்குள் பயணித்து மீண்டும் கேரள எல்லைக்குள் பாய்ந்து இடைமலையாறு பேரியாற்றுடன் கலக்கின்றது. இடைமலையாற்றின் துணையாறாக நீராறு தமிழ்நாட்டின் இடைமலைக்குடி அருகே இணைகின்றது.  

## சுற்றுலாத் தளம்

தமிழ்நாட்டின் புகழ்பெற்ற சுற்றுலாத் தளங்களுள் ஒன்று வால்பாறை. இங்கு வரும் சுற்றுலாப் பயணிகள் தவறாமல் காணச் செல்லும் இடங்களில் ஒன்று நீராறு அணை. நீராறு அணைப் பகுதியைச் சுற்றி இருக்கும் வனப்பகுதி யானைகள் வழித்தடமாக இருப்பதால் யானைக் கூட்டத்தின் நடமாட்டம் இப்பகுதியில் மிக அதிகமாகக் காணப்படும். யானைகள் நடமாட்டம் காரணமாக நீராறு அணைக்குச் செல்லும் சாலையில் சுற்றுலாப் பயணிகளுக்கான போக்குவரத்து அடிக்கடி நிறுத்தப்படுவது உண்டு.  

## மேலும் பார்க்க
- ஆனைமலை

## ஆதாரங்கள்
# ஜி. கிஷன் ரெட்டி


**ஜி. கிஷன் ரெட்டி** (*G. Kishan Reddy*, பிறப்பு: மே 15, 1964) என்பவர் ஒரு இந்திய அரசியல்வாதியும், சுற்றுலா,  
வடகிழக்கு பிரதேச மேம்பாடு மற்றும் கலாச்சார அமைச்சரும் ஆவார். பாரதிய ஜனதா கட்சியின் தெலங்காணா தலைவராக இருந்துள்ளார். அம்பர்பெட்  
சட்டமன்ற தொகுதியில் இருந்து இரு முறை வெற்றிபெற்று உள்ளார். ﻿செகந்தராபாது மக்களவைத் தொகுதியில் இருந்து நாடாளுமன்ற உறுப்பினராக உள்ளார்.